
MOKYMO PASLAUGŲ TEIKIMO SUTARTIS


Mykolo Romerio universitetas, juridinio asmens kodas 111951726, buveinės adresas Ateities g. 20, Vilnius (toliau – MRU), atstovaujamas vicerektorės studijoms prof. dr. Natalijos Kaminskienės, veikiančios pagal Mykolo Romerio universiteto rektoriaus 2024 m. birželio 19 d. įsakymu Nr. 1I-129 nustatytus įgaliojimus, (toliau – Paslaugų teikėjas)
ir ____________________________________________________________________________ a.k. _______________________________(toliau – Mokymų dalyvis), (toliau kartu vadinama – Šalimis, o kiekviena atskirai – Šalimi), sudarė šią mokymo paslaugų teikimo sutartį (toliau – Sutartis). 
[bookmark: _Hlk129771400]Sutartis grindžiama  2026 m. sausio 27 d. Mykolo Romerio universiteto ir Priėmimo ir integracijos agentūros jungtinės veiklos sutartimi ,,2021–2027 metų prieglobsčio, migracijos ir integracijos fondo
1 konkretaus tikslo „Bendroji Europos prieglobsčio sistema (BEPS)“ Projektui Nr. PMIF-1.09-V-01
„Valstybės garantuojamos teisinės pagalbos užsieniečiams administravimo proceso tobulinimas ir paslaugų kokybės gerinimas“ Nr. 2026-01-27 Nr. PPC-9 (8.13 E-32004)/2026-01-27 Nr. D-5. 

1. BENDROSIOS NUOSTATOS

0.  Ši Sutartis nustato Paslaugų teikėjo vykdomų mokymų teikimo sąlygas ir tvarką.
0.  Mokymai vykdomi vadovaujantis Lietuvos Respublikos mokslo ir studijų įstatymu, MRU akademinės etikos kodeksu, Naudojimosi MRU biblioteka taisyklėmis, šia Sutartimi ir kitais teisės aktais.

1. SUTARTIES OBJEKTAS

1.  Paslaugų teikėjas įsipareigoja Mokymų dalyviui mokymų grupėje suteikti mokymo paslaugas pagal mokymų programą „Specializuota mokymų programa, skirta teisinių paslaugų teikėjams (advokatams), teikiantiems teisinę pagalbą migracijos ir prieglobsčio srityje“ (toliau – Programa), o Mokymų dalyvis įsipareigoja išklausyti mokymus.
1.  Mokymo programą sudaro 50 kontaktinių ir 112 savarankiško darbo akademinių valandų (iš viso 162 akad. val.) ir 8 mokymo moduliai šiomis temomis:
1.  Pabėgėlių teisės pagrindiniai šaltiniai ir principai; 
1.  Apklausos ir įrodinėjimas pabėgėlių teisėje; 
1.  Darbas su kilmės valstybės informacija; 
1.  Prieglobsčio prašytojų sulaikymas ir alternatyvos sulaikymui; 
1.  Pabėgėlio statuso ir papildomos apsaugos kvalifikavimas; 
1.   Atsakomybės už prieglobsčio prašymo nagrinėjimą paskirstymo sistema;
1.  Prieglobsčio procedūros; 
1. Kiti aktualūs klausimai (procesinių dokumentų rengimas, šeimos susijungimas ir kt.).
1.  Mokymo programa užbaigiama baigiamuoju egzaminu. Baigiamasis egzaminas laikomas sėkmingai išlaikytu, jeigu Mokymų dalyvis atsako teisingai į ne mažiau kaip 70 proc. klausimų. Baigiamąjį egzaminą Mokymų dalyviui leidžiama laikyti du kartus. Baigiamasis egzaminas vyksta tik kontaktiniu būdu Vilniuje, MRU patalpose.


1. ŠALIŲ ĮSIPAREIGOJIMAI

2.  Paslaugų teikėjas įsipareigoja:
0. teikti mokymo paslaugas rūpestingai, kokybiškai ir laikantis teisės aktų reikalavimų;
0. iki mokymų pradžios supažindinti Mokymų dalyvį su mokymų programa, eiga ir tvarkaraščiu;
0. suteikti mokymų paslaugas Mokymų dalyviui nurodytoje vietoje, būdu ir laiku;
0. mokymus vykdyti pagal patvirtintą kontaktinių ir (arba) nuotolinių užsiėmimų ir atsiskaitymų tvarkaraštį, o esant būtinybei (pvz., dėl karantino, su visuomenės ar asmens sveikata bei saugumu susijusiais ribojimais) atšaukus mokymus, dėl iš anksto nenumatytų aplinkybių pakeitus mokymų laiką arba vykdymo būdą apie tai iš anksto informuoti Mokymų dalyvį elektroniniu paštu, telefonu žinute arba skambučiu. Jei mokymų tvarkaraštis ar mokymų vieta keičiama dėl lektoriaus ligos ar kitų aplinkybių, kurių iš anksto nebuvo įmanoma numatyti – Paslaugų teikėjas deda visas pastangas, kad Mokymų dalyvis apie tvarkaraščio ar mokymų vietos pakeitimą būtų informuojamas kiek įmanoma greičiau;
0. Mokymų dalyviui išduoti pažymėjimą (toliau – pažymėjimas), jei Mokymų dalyvis išlaiko Mokymo programos baigiamąjį egzaminą; 
0. Mokymų dalyviui pateikti mokymų medžiagą – Mokymų programos aprašą, mokomąją medžiagą, mokymų skaidres ir kitą informaciją, reikalingą tam, kad būtų užtikrintas kokybiškas dalyvavimas mokymuose;
0. Mokymų dalyviui suteikti prieigą prie virtualios mokymų platformos Moodle.

2.  Mokymų dalyvis įsipareigoja:
1. dalyvauti mokymuose, išskyrus atvejus, kai dėl objektyviai pateisinamų priežasčių (ligos, stichinės nelaimės ar kitų svarbių aplinkybių) to padaryti negali. Mokymų dalyvis, negalintis dalyvauti mokymuose dėl objektyviai pateisinamų priežasčių, privalo kuo greičiau apie tai informuoti Paslaugų teikėją raštu; 
1. laikytis šios Sutarties, Lietuvos Respublikos mokslo ir studijų įstatymo, MRU akademinės etikos kodekso ir kitų teisės aktų reikalavimų;
1. turėti technines priemones, leidžiančias kokybiškai dalyvauti nuotoliniuose mokymuose: kompiuterinę įrangą ir interneto ryšį, vaizdo ir garso perdavimo priemones (vaizdo kamera, mikrofonas, ausinės arba garso kolonėlės);
1. reguliariai tikrinti el. paštą, kurį Sutartyje nurodo kaip kontaktinį;
1. Mokymų medžiagą ir kitą Mokymų dalyviui pateikiamą informaciją naudoti tik savo profesinių žinių ir įgūdžių tobulinimo tikslais, jos nekopijuoti, neplatinti, neperduoti tretiesiems asmenims ir nenaudoti mokymams ar kitai mokymo veiklai vykdyti be išankstinio rašytinio Paslaugų teikėjo sutikimo. 


1. [bookmark: _Hlk130906300]MOKYMŲ FINANSINĖS SĄLYGOS

3.  Mokymų dalyvis į mokymus priimamas ir mokymo paslaugos jam teikiamos neatlygintinai.

1. SUTARTIES ĮSIGALIOJIMAS, GALIOJIMAS, PABAIGA

4.  Sutartis įsigalioja nuo jos pasirašymo momento ir galioja iki visiško Šalių sutartinių įsipareigojimų įvykdymo arba Sutarties nutraukimo joje nustatyta tvarka. 
4.  Pažymėjimas neišduodamas, jeigu Mokymų dalyvis:
1. vienašališkai nutraukia Sutartį; 
1. praleidžia daugiau nei pusę visų organizuojamų užsiėmimų, nepriklausomai nuo jų vykdymo būdo; 
1. neišlaiko baigiamojo egzamino per Sutartyje nustatytą bandymų skaičių.
4.  Šalys neatsako už visišką ar dalinį savo įsipareigojimų pagal Sutartį nevykdymą, jei tai įvyksta dėl nenugalimos jėgos aplinkybių. Šalys nenugalimos jėgos (force majeure) aplinkybes supranta taip, kaip jos yra apibrėžtos Lietuvos Respublikos civiliniame kodekse. Sutarties Šalis, kuri dėl nurodytų aplinkybių negali įvykdyti prisiimtų įsipareigojimų, privalo ne vėliau kaip per 3 (trys) kalendorines dienas nuo tokių aplinkybių atsiradimo raštu apie tai informuoti kitą Sutarties Šalį. Pavėluotas ar netinkamas kitos Šalies informavimas ar informacijos nepateikimas atima iš jos teisę remtis išvardytomis aplinkybėmis kaip pagrindu, atleidžiančių nuo atsakomybės dėl ne laiku (ar netinkamo) prisiimtų įsipareigojimų vykdymo ar nevykdymo. Jei nurodytos aplinkybės trunka ilgiau kaip 1 (vieną) mėnesį, Šalys tarpusavio susitarimu gali nutraukti Sutartį. 

1. BAIGIAMOSIOS NUOSTATOS

5.  Visi su Sutartimi susiję ginčai sprendžiami Šalių derybų keliu. Šalims nesusitarus derybų būdu per vieną mėnesį, ginčai sprendžiami Lietuvos Respublikos įstatymų nustatyta tvarka.
5.  Paslaugų teikėjas tvarko Mokymų dalyvio asmens duomenis teisės aktų nustatyta tvarka.
5.  Šios sutarties priedai yra:
2. Sutikimas dėl asmens duomenų tvarkymo.



1.  ŠALIŲ REKVIZITAI



	PASLAUGŲ TEIKĖJAS

Mykolo Romerio universitetas

Juridinio asmens kodas 111951726
PVM mokėtojo kodas LT119517219
Adresas Ateities g. 20, LT-08303 Vilnius
Tel. Nr. 370 5 2714 625
Elektroninis paštas: roffice@mruni.eu
A. s. LT857300010002492590
AB bankas „Swedbank“, kodas 7300

Vicerektorė studijoms
__________________________

Prof. dr. Natalija Kaminskienė        

	MOKYMŲ DALYVIS

___________________________________
(vardas, pavardė)
Asmens kodas _______________________

Tel. Nr. +370________________________

El. paštas____________________________

Adresas_____________________________



_____________________________
(vardas, pavardė, parašas)     






                                                      
ASMENS DUOMENŲ APSAUGA

Atsižvelgdami į tai, kad Europos Sąjungoje nuo 2018 m. gegužės 25 d. pradėtas taikyti Bendrasis duomenų apsaugos reglamentas (ES) 2016/679, prašome Jūsų sutikimo mokymų organizavimo tikslu leisti tvarkyti savo asmens duomenis (vardas, pavardė, asmens kodas/gimimo data; telefono numeris, el. pašto adresas, Mokymų lankomumas). Jūsų asmens duomenų tvarkytojas yra „Mykolo Romerio universitetas“, juridinio asmens kodas 111951726 , adresas Ateities g. 20, Vilnius. 
Pažymime, kad galimybė dalyvauti Mokymuose suteikiama tik gavus Jūsų sutikimą tvarkyti Jūsų asmens duomenis. Informuojame, kad turite teisę nesutikti ar bet kuriuo metu atšaukti savo sutikimą tvarkyti Jūsų duomenis pirmiau nurodytu tikslu. Duomenys bus tvarkomi iki 2026-12-30, o saugomi – teisės aktų nustatyta tvarka.

SUTINKU  

_____________________________
(vardas, pavardė, parašas)     
